section_heading: Domovinski rat
paragraph_text: U knjizi generala Bobetka, "Sve moje bitke", naveden je kao jedan od zapovjednika s kojim je general pripremao vojne operacije, te je navedeno, cit. " Zadnji komandant koji je bio zapovjednik brigade u operaciji "Oluja", Stjepan Grgac, bio je mlad čovjek sa sela, izrastao od vojnika dragovoljca do zapovjednika brigade. Završio tečaj za zapovjednika bojni na HVU "Petar Zrinski" kao najbolji. Bio je neizmjerno hrabar, odan, kao vihor je nosio brigadu i išao ispred svojih ljudi. On je očit primjer da samo takvi ljudi mogu izdržati i voditi Domovinski rat. Sve drugo je padalo na prvom ispitu, tako da mogu biti ponosan što sam u svom mjestu, sa svojim ljudima, susjedima, gotovo sinovima i unucima, sa svojim prijateljima vrlo uspješno i smjelo obranio dio važnog prostora naše domovine". Valja napomenuti da svojom dužnošću, zapovjednika brigade, brigadir Stjepan Grgac je bio jedini poginuli zapovjednik brigade, samim time i najviši vojni dužnosnik koji je poginuo u operaciji Oluja a i u cijelom Domovinskom ratu.